לאחר סצינת הפתיחה, תשוגרו למחנה צ'ילי ווה-ווה. דברו עם מנהל המחנה (הבחור עם האף הגדול). הוא מברך אתכם ומספר לכם קצת על המחנה, ומזמין אתכם לשוטט, וזה בדיוק מה שתעשו.
קחו את נעלי הקפיצים הסגולות שנמצאות ליד הסלע מימין ואת הרחפת האפורה שנמצאת ליד הדגל בצד שמאל. כעת לחצו על פרופ' שמארטי (הבחור שנראה כמו איינשטיין ליד הבקתה). המכונה שלו תשאב אותו ואת הבקתות של הילדים.
לחצו על המטוס שנמצא ברקע, זה יוביל אתכם לשדה התעופה של המחנה. בקדמת המסך ישנה תיבת כלים צהובה. פתחו אותה והפנתר יאסוף את מפתח הברגים מתוכה.
כעת, חזרו אל המחנה ופתחו את השואב בעזרת מפתח הברגים שמצאתם. לאחר שתשחררו את שמרטי מהשואב, הוא יבקש עזרה בהחזרת הבקתות למקומן. לחצו על כל הבקתות ואז לחצו על השואב. שמרטי ייקח אתכם לראות את המצאתו שיכולה לשנות את מזג האוויר במחנה. זכרו את המכונה הזאת, נזדקק לה יותר מאוחר.
לאחר ההדגמה, שמרטי ייתן לכם את הקוד הסודי לפתיחת המחסן. כעת הכלבים מגיעים ורוצים לבדוק את הציוד במחנה. ניתן לכלב האפור את הרחפת שמצאנו קודם. לאחר שהכלב ינסה את הרחפת, ניתן את נעלי הקפיצים לכלב שעומד מימין. כעת הכלבים יעזבו, והילדים הנופשים במחנה יופיעו. כשתנסו לדבר עם נייג'ל (הילד הבלונדיני שקורא ספר בנהר), מנהל המחנה יאמר לכם שנייג'ל הוא ילד ביישן ושצריך למצוא דרך לתקשר איתו. גשו למחסן הציוד והשתמשו בקוד הסודי שקיבלתם על מנת להיכנס פנימה. קחו את החכה שמוצמדת לקיר, וצאו מהמחסן חזרה אל המחנה. השתמשו בחכה על נייג'ל, וכעת הוא ידבר איתכם מעט. לחצו על הילדים שנמצאים משמאל. הכלב יופיע ובעזרת ההמצאה של שמארטי, יכפה לילה על המחנה. כאשר הפנתר נרדם, הוא יכנס למחסן.
כאשר הבוקר מגיע, היכנסו למחסן ולחצו על היד הרובוטית המוזרה. צאו מהמחסן ולכו לבקתה השמאלית ביותר בכדי לעזור לשמארטי. דברו עם נייג'ל, ואז דברו עם שמארטי. לחצו על שמארטי שוב והוא יבקש מכם לגשת אליו לפני שתעזבו לאנגליה. חזרו למחנה ושמארטי ייתן לכם מכשיר שבעזרתו תוכלו ליצור איתו קשר, ואם אתם מתעניינים, תוכלו גם ללמוד בעזרתו עובדות מעניינות על המדינות בהן תבקרו במהלך המשחק. לאחר ששמארטי יסביר לכם כיצד להשתמש במכשיר, לחצו על הידראני (הילדה ההודית).
כעת, גשו אל שדה התעופה ולחצו על המטוס שצבוע כדגל אנגליה. כאשר כבר עליתם על המטוס, לחצו על המושב כדי לשבת והדקו את חגורת הבטיחות. כעת תוכלו לבדר את עצמכם ע"י צפייה בטלוויזיה או קריאה לדיילת, או שתוכלו לשחרר את החגורה ולצנוח. הרי בינינו, מי צריך לנחות כאשר אפשר לצנוח?
ראשית, הרימו את הארגז שנמצא בתוך פח הזבל. כעת, השתמשו בארגז על מנת להגיע לכדור שתקוע בין ענפי העץ. פעם בכמה שניות, שני שחקנים עם חולצות מלוכלכות יעברו ברחוב. כאשר הם עוברים, תנו להם את הכדור שמצאתם, וקבלו בתמורה את החולצה של אחד מהם. תנו את החולצה למוכר העיתונים ותקבלו בתמורה עיתון וחוברת קומיקס. כעת לחצו על צד ימין של המסך, שיוביל אתכם לפאב מקומי.
לחצו על הברמנית והיא תבקש מכם (או יותר נכון תדרוש מכם) להגיש משקאות ליושבי הבר. לאחר שתגישו את המשקאות לדוור, לשוטר ולפרקליט, השתמשו בעיתון על הזקנות הרכלניות. אחת מהזקנות תספר שהיא מאוהבת בסר בנדלי, שהוא במקרה האדם השמן שנואם ומונע מכם להגיע אל הילד שנמצא בצד השני של הרחוב. איזה צירוף מקרים משעשע. היא גם לא תחסוך מאיתנו את הקראת מכתב האהבה שהיא כתבה לכבודו. כאשר היא תסיים ותניח אותו, אנחנו ניקח אותו. דברו עם הילד שיושב ליד הבר. הוא לא יסכים לתת לכם את הנקניקייה. תנו לו את ספר הקומיקס שקיבלתם ממוכר העיתונים והוא יסכים. שימו את הנקניקייה בחריץ של הבחור השמן, והוא יעזוב. כעת נסו לדבר על האדם שמשחק בחצים. לא תקבלו שום תגובה מעניינת.
חזרו לרחוב ותנו את מכתב האהבה שגנבתם (טוב, נו, השאלתם...) לסר בנדלי, והוא סוף סוף יפנה את הדרך. דברו עם הילד הממורמר, והוא יספר שהוא למעשה חבר טוב של נייג'ל. לפני שאבא שלו ייקח אותו, הוא יאמר לנו שהבחור שמשחק בחצים בפאב הוא לא אחר מאשר המשרת של משפחתו של נייג'ל. כעת כשנחזור לפאב ונדבר איתו, נקבל תגובה רצינית יותר. הוא יספר לנו שבכדי לעודד את נייג'ל, נוכל לתת לו את דחליל הפוקס שלו, והוא גם לא יוותר לנו וישיב לנו שיר על כך. ישנה בעיה - הדחליל מוחבא. ג'קסון אומר לנו שלדעתו הוא מוחבא באחוזת הכפר שלהם והוא לוקח אותנו לשם.
ג'קסון נכנס ומשאיר אותנו בחוץ. כדי לעבור את האיש הנמוך והמעצבן, תצטרכו ללחוץ עליו הרבה פעמים ולענות את התשובות הנכונות לשאלות שלו. גם אם טעיתם, אין מגבלה למספר הניסיונות. ענו את התשובות בסדר הזה: חליפה, כל הראש, רגליים, פרצוף. לפנתר נמאס מהשטויות שלו, והוא יעיף אותו לעזאזל. לחצו על סל הכביסה שהאיש המעצבן השאיר. כל לחיצה תלביש את הפנתר בתלבושת שונה, וג'קסון יאמר לו שזוהי אינה תלבושת הולמת. בפעם הרביעית בה תלחצו על סל הכביסה, הפנתר יתלבש בבגדים מכובדים מספיק וג'קסון ירשה לו להיכנס. לאחר הסמול טוק המביך עם סר בנדלי, הוא יציע לכם תה. לחצו עליו ומר ג'קסון יגיש לשניכם תה. לאחר שהסר יעזוב את החדר ונשארתם לבדכם, קראו את הדואר שמר ג'קסון השאיר על השולחן. הפנתר ימצא מכתב שנייג'ל כתב וישמור אותו. לחצו על השולחן ומגירה סודית תיפתח ותגלה את מקומו של דחליל הפוקס, מאחורי האח. כדי להזיז את האח, הרימו את אחד המוטות הזהובים שנמצאים משמאל לאח. לחצו על התמונות התלויות בחדר. כאשר תלחצו על הסמל שנמצא מעל לדלת, מר ג'קסון יכנס ויסביר לכם שזהו סמל משפחת בנדלי. כעת לחצו על התמונה של האפיפיור(?) במרכז, וסמל המשפחה ייחשף מאחוריו. השתמשו במוט על הסמל, והאח יזוז ויחשוף את דחליל הפוקס. לאחר שהפנתר יאסוף את הדחליל, המראה שנמצאת מימין לתמונה המרכזית תיפול באופן מפתיע. לקחו אותה.
לפתע יופיעו הכלבים עם הפרווה (סליחה, "הבגדים") של הפנתר ויריצו עליו בדיחות. לחצו עליהם, והפנתר ירדוף אחריהם על לסטונהנג'.
לא סתם יש לפרק הזה כותרת משלו, זה כפי הנראה החלק בו נתקעים רוב השחקנים, אז אני אנסה להסביר כיצד עוברים את הפרק הזה בלי סתם ללחוץ על כל דבר אפשרי ולקוות שזה פשוט יעבור.
תחילה, לחצו על הכלבים, ולאחר שהוא ירסס לב על קירות הסטונהנדג', השמש תזרח. כעת, לחצו על השטח שנמצא משמאלו של הפנתר, והוא ינסה לעבור מקום ויעשה רעש. הרעש מפחיד את הכלב האפור, ותוך כדי שלואי אומר לו להירגע, הוציאו את המראה ולחצו על השמש. האור יפחיד את הכלבים והם יברחו. כעת לחצו על החליפה וזהו, סיימנו עם בריטניה. לא כזה נורא, נכון?
כאשר תגיעו למצריים, יברך אתכם פה (אני מתכוון לשם, לא האיבר על הפרצוף) וסוסתו בעלת שלוש הרגליים. אם תדברו איתו מספיק, הוא יתחיל לשיר על מומיות, אבל זה לא נחוץ להמשך המשחק. לכו לעיר ע"י לחיצה על צד ימין של המסך.
כאשר הגעתם לעיר, דברו עם האדם שלבוש בורוד ומעשן נרגילה. הוא יחשוב שאתם מכירים את סטרומבון ויכין לכם קפה. בסיום השיחה הפנתר ייקח את הקפה לבד. כעת, דברו עם מוכר הקבבים משמאל והוא מבטיח לתת לכם קבב אם תשיגו לו מרבד. דברו עם מוכר השטיחים והוא יספר לכם שמוכר הקבבים יקבל את המרבד שלו רק אם הוא יקבל את הקפה שמגיע לו. תנו לו את הקפה ותקבלו מרבד שמזכיר את הפנתר באופן חשוד. את המרבד תנו למוכר הקבבים וקבלו את הקבב שלכם.
חזרו למדבר ודברו עם פה מספר פעמים עד שהוא יסכים להשאיל לכם גמל בתנאי שתשיגו לו אוכל. תנו לו את הקבב. עכשיו הוא אומר לכם שהוא רוצה גם מרבד, המפונק הזה. חזרו לעיר ודברו שוב עם מוכר הקבבים, הוא לא אוהב את המרבד אבל הוא לא מסכים להחזיר אותו, כי הוא עדיין מחכה לקפה המובטח של מוכר השטיחים. דברו עם מוכר השטיחים והוא יחזיר לכם את הקפה. תנו את הקפה למוכר הקבבים וקבלו בחזרה את המרבד. חזרו למדבר ותנו לפה את המרבד. עכשיו הוא רוצה גם קפה. לא להאמין. חזרו לעיר ודברו עם מוכר הקבבים שיחזיר לכם את הקפה. חזרו למדבר... שוב, ותנו את הקפה לפה. הוא סוף-סוף מסכים לצאת לדרך. פיו.
כאשר הגעתם לשפת הנילוס, דברו עם פה והוא יבקש עוד צידה, בשביל לוסי (החמורה). לחצו על הגמל כדי לחזור לעיר. דברו עם האיש שיושב על הכיסא שלא היה שם קודם. הוא ייתן לכם קמע שפה הזמין. כעת, דברו עם החמור (נקוקו, אל תשאלו) והוא ימסור דרישת שלום ללוסי. לחצו על הגמל כדי לחזור לנילוס, ותנו לפה את הקמע ובתמורה תקבלו חיפושית פרעה זהובה. פה עדיין רוצה מזון בשביל לוסי לפני שהוא יעזור לנו. חזרו לעיר ודברו עם נקוקו, שכעת מחזיק בפיו פרחים בשביל לוסי. הוא ייתן לכם את הפרחים ויבקש להעבירם ללוסי.
חזרו לנילוס ותנו את הפרחים ללוסי. היא כל-כך מאוהבת, שהיא לא צריכה צידה. לחצו על הסירה (הקרובה יותר) ולוסי תעיף אתכם לעברה. לחצו על הסירה ואתם תשוטו לאורך הנילוס עד שתגיעו למטחנת הקמח.
כעת הניחו את הסלט בתוך הבור, והכלבים לא יעמדו בפיתוי ויכנסו פנימה. אחת הציפורים יקחו אותם למקום טוב יותר, והיונה מההתחלה תנחת לפתע על גג הבניין. דברו איתה (או איתו, המדובבים לא היו החלטיים בנושא). מסתבר שהיא מצאה מכתב מצ'ון אבל היא רוצה משהו בתמורה. תנו לה את החיפושית הזהובה שפה נתן לכם, והיא בתמורה תיתן לכם את המכתב. אך אבוי! המכתב כתוב בשפת חרטומים. תנו אותו לילדה הקטנה והיא תעזור לכם לפרש את הכתוב. במכתב כתוב שהיא מאוד נהנית, ושמרטי מתקשר לומר שהיא נמצאה במחנה ושהיא סובלת מתמיד. משהו כאן לא מסתדר... הפנתר מזמין מטוס חזרה למחנה צ'ילי ווה-ווה כדי לסדר את העניינים.
כשתרצו לצאת מהמחסן יופיע ילד פרחח וינעל אתכם בפנים. הפנתר מתקשר לשמארטי ומבקש עזרה. שמארטי יחלץ את הפנתר ומבקש ממנו למצוא את יונג לי. יונג לי נמצא בבקתה האחרונה מצד ימין מתחת למיטה. יש פה קטע שאני לא מבין, כנראה עוד פאק בדיבוב: יונג לי מדבר בעברית צחה, אבל בכל זאת הפנתר צריך לנסוע לסין רק בכדי להבין את המשפט שיונג לי אומר. ("אשלם לך בשמחה ביום שלישי עבור המבורגר היום") גשו לשדה התעופה והיכנסו למטוס הסיני.
במקום לגשת למשפחתו של יונג לי, הפנתר נכנס לתיאטרון בגלל שמסתבר שהוא מופיע בתפקיד הראשי. לחצו על הפודרה הורודה על השולחן ואז על הארון. כעת לחצו על הבמה ואז על הזנב של החתול. כאשר אתם עסוקים בהופעה, הכלבים יכנסו ויעשו בלאגן מאחורי הקלעים. לחצו על האיש הענק בחולצה הלבנה. כעת לחצו על החרב התלויה על הקיר, ובעזרתה חתכו את החבל שנמצא מעליכם. אתם עדיין צריכים להיפטר מהכלב השני. לחצו על הפודרה והשתמשו בה על הכלב השני. כעת המשפחה הסינית תזמין אתכם לאכול אצלה.
לחצו על האם בתכלת והיא תזמין אתכם לשבת ולאכול איתם, אך אבוי, אין כיסא לשבת עליו. לחצו על הכלוב של התוכי, והפנתר יפתח בטעות את הדלת והתוכי יברח. אוי, מסכן הילד (אבל בינינו, לפחות סידרנו לעצמנו כיסא). כעת האוכל הוגש ואפשר לשבת בכיסא הריק ולסעוד. לחצו על האוכל בכדי להתחיל את הארוחה. לאחר הארוחה, אתם יכולים להתבדר ע"י שמיעה של השיר על הילודה של הסינים אם תלחצו על הפסנתר, אבל לא בשביל זה אנחנו פה, נכון?
לחצו על קערת האטריות הקטנה שנותרה על השולחן והשתמשו באטרייה (אפשר בכלל ביחיד?) על הכלוב. החתול הטיפש ירוץ לשם מהר וינעל את עצמו. כעת נחשפה תמונתו של יונג לי על השידה. לחצו עליה. משפחתו מציעה לכם לנסוע לבקר את שדה האורז. קחו את האופניים והפנתר ייסע לשדה. ראשית, לחצו על האישה בצהוב וברגע של חוסר תשומת לב, המכנסיים שטפה יזרמו אל תוך ענף. אספו את הקליפות של תפוח האדמה שהבחורצ'יק מקלף. פתו את התוכי בעזרת הקליפות והשתמשו באופניים על מנת לחזור לבית משפחתו של יונג לי ולהחזיר לילד את התוכי האובד. הוא ייתן לכם קטורת בתמורה.
חזרו לשדה ותנו את הקטורת לאדם בתכלת שהולך מאוד מאוד מוזר. הוא יודה לכם וייתן לכם את כובעו. השתמשו בכובע כסירה ושוטו לעבר המכנסיים. החזירו את המכנסיים לבעליה החוקיים. לפתע אבא של יונג לי יצוץ מהשדות. דברו איתו והוא יסביר לכם את מה שידעתם כבר מזמן: מה שיונג לי אמר היה "אשמח לשלם ביום שלישי עבור המבורגר היום". שמארטי יתקשר וייתן לכם לדבר עם הינדרני ההודית. היא מאוד רוצה שתשימו בשמה פרחים על הקבר של סבה. מטוס סילון יגיע לאסוף אתכם. מסתבר ששני הכלבים הכושלים מנסים לחטוף אתכם. כאשר הם יבינו שאין מי שיטיס את המטוס אם שניהם איתכם במחלקת הנוסעים, הם יחזרו לתא הטייס ויאפשרו לכם לצנוח לבהוטן.
ראשית, דברו עם הקפטן של הקבוצה החומה. הוא יבקש מכם להטיל קללה על הקבוצה היריבה כדי שהם לא יזכו גם החודש. לחצו על הקבוצה הכחולה כדי להטיל את הקללה רבת העצמה שלכם. הקפטן של החומים ייתן לך ברדס מיוחד ובקרוב מאוד יגלה שרימיתם אותו והקללה של הפנתר לא שווה כלום. הפנתר מבקש לפצות אותו ולנסות לקלוע למטרה בעצמו, אבל הקפטן אומר שהוא צריך למצוא ציוד משלו. באמצע השיחה, הבחור שקרא עיתון הלך אבל השאיר את העיתון, קחו אותו. אספו את החץ שנשאר על לוח הקליעה למטרה. כעת, לכו לכפר ודברו עם הילדה הקטנה. היא תאמר לכם שלמבנה בו מתפללים ובו מחליטים החלטות חשובות ניתן להיכנס רק עם ברדס מיוחד, כמו זה שקיבלנו.
דברו עם הזקנה, והיא תאמר לכם שהיא תסכים לתת לכם עוף רק אם תתנו לה משהו בתמורה. תנו לה את העיתון וקבלו ובתמורה את התרנגול. עלו למעלה ודברו עם המוכרת. היא רוצה חץ, אז היא תקבל חץ - תנו לה את החץ והיא תיתן לכם קשת. כשתחזרו לתחרות, המלך בדיוק יגיע. הקפטן אומר שתור הפנתר לשחק, אז במקום להשתמש בחץ פשוט נשתמש בתרנגולת על לוח הקליעה. לאחר הקליעה המוצלחת, המלך מזמין את הפנתר לשוחח איתו. היא ייתן לכם מלה מסורתית ויסדר לכם מסוק כדי לצאת מבהוטן. הטייס של המסוק יודיע לכם שאין רוטור, ואי אפשר לטוס בלעדיו. חזרו לכפר ודברו עם הבחורה בעלת הגיבנת - היא בורחת. דברו עם המוכרת והיא תתגלה כאמו של אחד הילדים במחנה.
היא רוצה לתת לו מתנה כשיחזור, אבל לא יודעת מה לתת לו. תנו לה את השמלה וקבלו בתמורה את המחמאה של חמאות היאק - "אני לא מאמין שזאת לא חמאת יאק". חזרו לזירה ומרחו את הזיוף-חמאה שקיבלתם על הפסל. הפסל יתחיל לדבר ויחוד לכם חידה. אתם לא צריכים אפילו לחשוב על זה - בגלל זה אני פה. שימו לב - דברו עם הנזיר על המרפסת פעמיים ורק אז השתמשו בברדס על הבניין עצמו. הפנתר יעלה וייקח בצק מהנזיר. לכו לכפר, דברו עם גברת גיבנת והניחו את הבצק על הגיבנת של האישה המסתורית, עורב יגיע וייקח את הברדס והאמת תתגלה - זהו הקפטן של הקבוצה החומה והרוטור המלכותי בידיו. תנו לטייס את המדחף ואתם בדרככם להודו.
כאשר אתם מגיעים להודו, הדבר הראשון שעליכם לעשות הוא ללחוץ על מהפנט הנחשים. הפנתר ינגן קטע ג'ז שיגרום לנחשית של המהפנט לברוח. אנחנו נמצא אותה יותר מאוחר, אך כעת לחצו על מוכר התבלינים. הפנתר שואל אותו אם הוא יודע היכן ורנסי. הוא יהנהן לשלילה. לחצו על השטח מאחורי מוכר התבלינים מימין בכדי לנסוע לכפר. כאשר אתם מגיעים לכפר, לחצו על הבאר והנחש(ית) תברח אל תוך אחד הבתים. לפתע צצות שתי ילדות במקום שאליו הנחש ברח. דברו עם הילדות והנחשית תצוץ, ולאחר שיחה רומנטית עם הפנתר היא תיכנס לכיסו. הפנתר יחזור אוטומטית לשוק, שם תחזירו את הנחש לבעליו החוקיים. המהפנט יודה לכם ויציע לכם פרחים של אשתו. לכו לדוכן הפרחים ואשתו של המהפנט תפנק אתכם בפרחי יסמין. הניחו את הפרחים על הקערה שמונחת מול השחיף עם הזקן שעושה מדיטציה והוא יספר לכם שבהודו, הנדת הראש לצדדים למעשה מסמלת "כן". כעת דברו בשנית עם מוכר התבלינים. עכשיו הוא יספר לכם שהמקום רחוק מדי בכדי ללכת, ויציע לכם קצת מתבליניו. לחצו על התבלין הצהוב וציפור מגדת עתידות (אל תסתכלו עלי, אני לא כתבתי את זה) תופיע ותדבר קצת, ואחרי שתיעלם היא תשאיר אחריה נוצה. שמרו את הנוצה ודגדג בעזרתה את מוכר הפירות, שיסכים לתת לכם אחד מפרותיו. שמארטי יתקשר ויבקש מכם למהר במשימתכם ולחזור למחנה. לחצו על הילדה עם הקול הגברי להפליא שהגיעה ועומדת מול דוכן התבלינים. לחצו עליה בשנית והיא תיקח אתכם לרכבת. במקרה, על הרכבת ההיא היו גם הכלבים והם מעיפים את הפנתר מהרכבת, מה שמחזיר אותו הישר לכפר.
לחצו על הילד עם הראש הגדול שלבוש בלבן והוא יוסיף למסתורין ויאמר לכם שאת כל הגופות שורפים וזורקים לנהר. איך הילדה ההודית מהמחנה מצפה שנניח פרחים על קבר סבה אם אין קברים בורנסי? לחצו על המקדש בשנית והנזיר ייתן לכם את שרשרת הפרחים שלו. זרקו אותם למים ואז לחצו על צד שמאל וחזרו למומביי. בקשו ממוכרת הפרחים עוד זר בשביל לפזר במי נהר הגנגס, אך היא רוצה הוכחה. לחצו על התבלינים והציפור הצהובה תופיע בשנית. הפנתר יבקש שהיא תוכיח שהוא באמת היה בורנסי. כעת מוכרת הפרחים תסכים לתת לכם את זר הפרחים. לחצו על הילדה (או ילד? באמת, מה נסגר עם הדיבוב של המשחק הזה?) והיא תיקח אתכם בחזרה לורנסי. פזרו את הפרחים בנהר. שמארטי יתקשר אך דבריו לא יהיו ברורים, אך הוא שלח מטוס סילון שייקח את הפנתר בחזרה למחנה צ'ילי ווה-ווה.
המצב במחנה זוועתי - יורד גשם, האגם עלה על גדותיו וזבל מפוזר בכל מקום. שמארטי מופיע ונראה כאילו הוא סובל מקצר. לחצו עליו והוא ייפול. עליכם להפסיק את הגשם, אך הכלב נכנס. לחצו עליו והכל יראה מובן - התוכנית שלו היא הקמת מסעדות של מזון קל במחנה צ'ילי ווה-ווה. לאחר עזיבתו, רדו למחסן וקחו את המוט הברזל. עלו בחזרה למעלה ובעזרת המוט שחררו את המקל שתקוע במכשיר לשינוי מזג אוויר של שמארטי. כעת, לחצו על שמארטי. למרות כל הבלאגן, הוא רוצה לנוח. לחצו על העקבות בבוץ ליד בקתת המנהל ולאחר מכן דבר עם שמארטי. לחצו על החלון של המנהל והוא ימשיך להעמיד פנים שהכל בסדר. דברו שוב עם שמארטי והוא "ינפנף" אתכם. לחצו על שמאל המסך והפנתר ילך לשדה התעופה. לחצו על המטוס שהעקבות מובילים אליו.
במטוס, קראו את המגזים שמישהו השאיר על המושב לידכם. כתוב במגזין שהכלב הוא איש עסקים קשוח, שכאשר הוא מחליט להקים מסעדה בשטח מסוים, כדאי לבעלי השטח להתחיל לארוז את חפציהם. מסתבר ששוב הכלבים מנסים לחטוף אתכם. שחררו את חגורת הבטיחות והשתמשו במצנח.
אתם תצנחו הישר לתוך האוקיינוס שם יליד אוסטרליה יושיט לכם יד וייקח אתכם אל משכנו. בהגיעכם ליער, לחצו על עץ האיקליפטוס ברקע, ולאחר מכן על היליד (בסדר בסדר, השחור). הוא יבקש מכם לאסוף למענו זחלים, וילך. כעת יופיעו בעלי חיים רבים. דברו איתם. דברו עם הקואלה והיא תבקש עלי איקליפטוס. אספו עלים מעץ האיקליפטוס ותנו אותם לקואלה והרימו את המקל שהוא הפיל. לחצו על צב-הפעמון ומדריכת תיירים מפוקפקת תגיע ותציע את עזרתה. היא אומרת שאת הזחלים ניתן לאסוף בעזרת מקל מחודד משיח המכשפה, שהוא השיח בצד הימני-תחתון של המסך. השתמשו במקל המחודד על השיח. כעת לחצו על צד ימין במסך כדי לעבור למשכנם של הילידים. תנו את הזחלים לאדם שהציל אתכם. תלחצו עליו בשנית והוא יספר לכם קצת על חייהם. הוא מבטיח לספר לכם על 'זמן החלום' אם תמצאו לו דיג'רידו נוסף (כמו כלי הנשיפה ששוכב לידו).
לחצו על הצב והמדריכה תופיע ותומר לפנתר שהדיג'רידו הוא כלי נשיפה שעשוי מעץ חלול. לחצו על דוב הנמלים שעושה מתיחות. הפנתר ישתמש בו כאמצעי אחסון לטרמיטים. השתמשו בדוב הנמלים על ענף העץ שנותר על הרצפה והטרמיטים יהפכו אותו לדיג'ריטו. חזרו אל הילידים ותנו לגבר את הדיג'ריטו שיצרתם. לאחר השיר, הוא יספר לכם שבזמן החלום ניתן להפוך לבעל חיים, אם יש קשר מספיק חזק. כמו כן, הוא יספר לכם על התרבות שלהם, וכיצד הם נטבחו על ידי האדם הלבן. לאחר שהמדריכה תגיע, עץ ייפול עליה ותנין יופיע. זה ההתגלמות של הילד האוסטרלי ממחנה צ'ילי ווה-ווה. לחצו עליו והוא יאותת לכם שישנה סכנה גדולה במחנה צ'ילי ווה-ווה. המטוס יגיע ויחזיר אתכם למחנה.
לאחר שתפסתם את הבוס, זרקו את השואב אל הבוץ. הבוץ יישאב ותתגלה כיפה מתחת לפני המים בה הוחזקו הילדים האמיתיים. כל הכבוד לכם! סיימתם את הפנתר הורוד: משימה בינלאומית! תנו לעצמכם טפיחה על השכם ואיזו עוגייה!